wickkiey/tamil-wikipedia-markdown huggingface dataset:
# ராமஜெயம் கொலை வழக்கு

**ராமஜெயம் கொலை வழக்கு** என்பது தமிழக அமைச்சரும், திமுகவின் திருச்சி மாவட்ட செயலாளருமான கே. என். நேரு அவர்களின் தம்பி ராமஜெயத்தினை கொலை செய்த வழக்காகும். இராமஜெயம் மார்ச் 28, 2012 ல் நடைப்பயிற்சிக்கு சென்ற போது கடத்திக் கொல்லப்பட்டார். இது கொலை வழக்காக பதிவு செய்யப்பட்டது. அரசியல் முக்கியத்துவம் வாய்ந்ததாக கருதப்படுவதாலும், காவல்துறை விரைந்து கொலையாளியை கண்டறியாததாலும் சிபிசிஐடிக்கு இவ்வழக்கு மாற்றப்பட்டது.  

## ஆதாரங்கள்
# ஜெமினி திட்டம்



**ஜெமினி திட்டம்** (**Project Gemini**) என்பது நாசாவின் இரண்டாவது மனித விண்வெளிப்பறப்புத் திட்டம் ஆகும். ஐக்கிய அமெரிக்காவின் திட்டமான இது, 1961-ஆம் ஆண்டில் தொடங்கப்பட்டு 1966-ஆம் ஆண்டில் நிறைவுபெற்றது. மெர்க்குரித் திட்டம் மற்றும் அப்பல்லோ திட்டங்களுக்கு இடையே இத்திட்டம் செயற்படுத்தப்பட்டது. ஜெமினி விண்கலமானது இரண்டு விண்வெளி வீரர்கள் செல்லும் வகையில் வடிவமைக்கப்பட்டிருந்தது. 1965-லிருந்து 1966-வரை பத்து பணிக்குழுக்கள் புவி தாழ்வட்டப்பாதையில் சென்று வந்தனர். சோவியத் ஒன்றியத்துடனான பனிப்போர் விண்வெளிப் போட்டியில் ஐக்கிய அமெரிக்கா முன்னிலை பெறுவதற்கு இத்திட்டம் வழிவகுத்தது.  

அப்பல்லோ திட்டத்தின் குறிக்கோளான - நிலவில் விண்வெளி வீரர்களை தரையிறக்கத்துக்குத் - தேவையான விண்பறப்புத் தொழில்நுட்பங்களைக் கட்டமைத்து மேம்படுத்துவதே ஜெமினி திட்டத்தின் அடிப்படை நோக்கமாகும். நிலவுக்கு சென்று திரும்பும் அளவுக்கு அதிக காலம் விண்ணில் இருப்பதையும், விண்கலத்துக்கு வெளியில் பணிபுரிவதையும், விண்ணிலேயே இருவேறு விண்கலங்களை பொருத்தி இணைத்தல் தொழில்நுட்பத்தையும் இத்திட்டத்தின் மூலம் செயல்படுத்தி மேம்படுத்தினர். இவ்வாறு அடிப்படையான தொழில்நுட்பங்களையும் செயல்முறைகளையும் மேம்படுத்திய பின்னர், அப்பல்லோ திட்டம் அதன் முக்கிய குறிக்கோளில் முழுக்கவனத்தையும் செலுத்தி வெற்றிகரமாக செயல்படுத்த வழிவகை ஏற்பட்டது.
# வார்ப்புரு:Infobox space program

}  
| caption = }  

| header1 =  

| label2 = நாடு  
| data2 = }  
| class2 = location  

| label3 = பொறுப்பான நிறுவனம்  
| data3 = }  

| label4 = திட்ட மேலாண்மை  
| data4 = }  

| label5 = நோக்கம்  
| data5 = }  

| label6 = தற்போதைய நிலை  
| data6 = }  

| header7 =  

| label7 = திட்ட மதிப்பு  
| data7 = }  

| label8 = திட்டக் காலம்  
| data8 = }  

| label9 = முதல் பறப்பு  
| data9 = }  

| label10 = பணிக்குழுவுடனான முதலாவது பறப்பு  
| data10 = }  

| label11 = அண்மைய பறப்பு  
| data11 = }  

| label12 = கடைசிப் பறப்பு  
| data12 = }  

| label13 = வெற்றிகள்  
| data13 = }  

| label14 = தோல்விகள்  
| data14 = }  

| label15 = பகுதியளவிலான தோல்விகள்  
| data15 = }  

| label16 = ஏவுதளம்(கள்)  
| data16 = }  

| header17 =  

| label18 = ஊர்தி வகை  
| data18 = }  

| label19 = பணிக்குழு இல்லா ஊர்தி(கள்)  
| data19 = }  

| label20 = பணிக்குழுவுடனான ஊர்தி(கள்)  
| data20 = }  

| label21 = பணிக்குழுக் கொள்ளளவு  
| data21 = }  

| label22 = ஏவுகலம்(கள்)  
| data22 = }  

}}<noinclude></noinclude>
# சீதை அம்மன் கோவில்



**சீதை அம்மன் கோவில்** (*Seetha Amman Temple*) இலங்கையின் மலையகத்தில் அமைந்துள்ள சீதைக்கான ஒரு கோவிலாகும். இக்கோவில் நுவரெலியா மாவட்டத்தில் "சீதா எலிய" என்ற இடத்தில் நுவரெலியா நகரில் இருந்து 5 கி.மீ. தொலைவிலும், கக்கலை தாவரவியற் பூங்காவில் இருந்து 1 கி.மீ. தொலைவிலும் அமைந்துள்ளது.  

சீதா எலிய என்ற இவ்விடமே இராவணன் சீதையை சிறைப்பிடித்து வைத்திருந்த அசோகவனம் எனக் கூறப்படுகிறது. இவ்விடத்தில் உள்ள பாறைகளில் காணப்படும் வட்ட அழுத்தங்கள் இராவணனின் யானையின் கால்தடங்கள் எனவும் கூறப்படுகிறது.
# ரஞ்சித் சாகர் அணை



**ரஞ்சித் சாகர் அணை**, எனப்படும் **தேய்ன் அணை** இந்தியாவின் பஞ்சாபில் பட்டான்கோட் மாவட்டத்தில் சாபூர் காந்தி அருகே ராவி ஆற்றின் குறுக்கே பூமியை தோண்டி கட்டப்பட்ட நீர்மின் அணையாகும்.இது பஞ்சாபில் உள்ள மிகப்பெரிய நீர்மின் அணையாகும்.  
## கட்டுமானம்
1953 ஆம் ஆண்டில் தொடங்கிய புவிசார் தொழில்நுட்ப செயலாக்க திட்ட ஆய்வுகள் 1980 ஆம் ஆண்டு வரை தொடர்ந்தது.1981 இல் கட்டுமான பணிகள தொடங்கியது. மின்னியற்றிகள் 2000 இல் அமைக்கப்பட்டது.திட்டம் மார்ச் 2001-ல் முழுமையடைந்தது..  
## பயன்பாடு
இத்திட்டம் நீர்பாசனத்திற்கு மற்றும் மின் உற்பத்தி இரண்டிற்கும் பயன்படுகின்றது.இது 600 மெகாவாட் திறன் கொண்டது.இந்த அணை இந்தியாவின் மிக உயர்ந்த பூமி நிரப்பு அணைகளில் ஒன்றாகும் மற்றும் நாட்டின் மிகப் பெரிய விட்டம் கொண்ட குழாய்கள் உள்ளன.
# 1577



ஆண்டு **1577** (**MDLXXVII**) பழைய யூலியன் நாட்காட்டியில் செவ்வாய்க்கிழமையில் துவங்கிய ஒரு சாதாரண ஆண்டு ஆகும்.  

## நிகழ்வுகள்
- சனவரி 9 &ndash; பிரசெல்சின் இரண்டாவது ஒன்றியம் அமைக்கப்பட்டது. முதலாவது ஒல்லாந்து மற்றும் சீலாந்து|சீலாந்தின்]] சீர்திருத்தத் திருச்சபையினரல்லாத மாவட்டங்கள், பின்னர் சீர்திருத்தவாதிகளுடனான அமைப்பு.
- நவம்பர் &ndash; 1577 இன் பாரிய வால்வெள்ளி புவியில் இருந்து அவதானிக்கப்பட்டது.
- டிசம்பர் 17 &ndash; பிரித்தானிய அரசி முதலாம் எலிசபெத்துக்காக அமெரிக்காக்களின் பசிபிக் பெருங்கடல் பகுதியை ஆராய்வதற்காக பிரான்சிஸ் டிரேக் இங்கிலாந்து, பிளைமவுத் துறைமுகத்தில் இருந்து புறப்பட்டார்.

## பிறப்புகள்
- சூன் 28 &ndash; பீட்டர் பவுல் ரூபென்ஸ், செருமானிய ஓவியர் (இ. 1640)
- இராபர்ட் தெ நோபிலி, தத்துவ போதக சுவாமிகள் (இ. 1656)
- சிக்மரிங்ஞன் பிதேலிஸ், செருமானியப் புனிதர் (இ. 1622)
- துக்காராம், இந்திய ஆன்மிகக் குரு

## இறப்புகள்
- சூலை 23 &ndash; ஸ்கிபியோன் ரெபிபா, இத்தாலியக் கத்தோலிக்க திருச்சபையின் கர்தினால் (பி. 1504)
# புனலூர் சுப்ரமணிய ஐயர்

**புனலூர் தாத்தா** என்பவர் ஐயப்ப பக்தர்களுக்கு அன்னதானம் அளிப்பதை வழக்கமாக கொண்டிருந்தவர் ஆவார். இவரது இயற்பெயர் சுப்ரமணிய ஐயர் என்பதாகும். சபரி மலைக்கு வருகின்ற பக்தர்களுக்கு அன்னதானம் வழங்குவதையும், அவர்களை வழிநடத்தி கோயிலுக்கு கூட்டி செல்வதையும் வழக்கமாக கொண்டார். இதனால் குருசாமியாக ஏற்று எண்ணற்றவர்கள் இவரைப் பின்தொடர்ந்து சபரி மலைக்கு சென்றனர்.  

சபரி மலைக்கு செல்லும் வழிகளையும், அங்கிருக்கும் மிருகங்களான யானை வருகின்ற பாதையையும் அறிந்து வைத்திருத்தார். இதனால் புதிதாக முடிகட்டிவருகின்ற பக்தர்கள் ஆபத்தில்லாமல் தங்கும் இடங்களை அறியத்தந்தார்.  

## பிறப்பும் இளமையும்
நாகர்கோவில் மாவட்டத்தில் சுசீந்திரம் அருகே ஆஸ்ரம் கிராமத்தில் சுப்பரமணிய ஐயர் பிறந்தார். இவர் வேலைக்காக புனலூரில் வந்து தங்கினார். இவருடைய 19ம் வயதில் துறவியாக ஆசை கொண்டு சிருங்கேரி மடத்திற்கு சென்றார். அங்கிருந்த குரு இவருடைய பிற்கால வாழ்க்கையை எடுத்துறைத்து இல்லறத்தில் இருந்தபடி இறை தொண்டாற்ற வலியுருத்தினார். அதனால் தன் துறவர ஆசையை விட்டு இல்லறத்தில் வாழ்ந்தார்.  

## அன்னதானம்
குளத்துப்புழை எனும் ஊரில் பால ஐயப்பன் கோயிலுக்கு அடிக்கடி செல்வார். அங்கு நடந்துகொண்டிருந்த அன்னதானம் நிறுத்தப்பட்டதை அறிந்தார். எனவே குளத்துபுழையில் வீட்டினைக் கட்டி அங்கு அன்னதானம் செய்யத் தொடங்கினார். இந்த அன்னதானத்தினை ஆரியங்காவு, அச்சங்கோவில் ஆகிய இடங்களிலும் தொடர்ந்து செய்தார்.  

## ஆதாரங்கள்
# 1578



ஆண்டு **1578** (**MDLXXVIII**) பழைய யூலியன் நாட்காட்டியில் புதன்கிழமையில் துவங்கிய ஒரு சாதாரண ஆண்டு ஆகும்.  

## நிகழ்வுகள்
- சனவரி 31 &ndash; எசுப்பானியப் படையினர் கெம்புளோ என்ற இடத்தில் இடம்பெற்ற சமரில் டச்சுப் படைகளைத் தோற்கடித்தனர்.
- சூலை &ndash; வட அமெரிக்காவில் ஐரோப்பியரின் முதலாவது நன்றி தெரிவித்தல் நாள் மார்ட்டின் புரோபிசரினால் நியூபின்லாந்தில் நடத்தப்பட்டது.
- ஆகத்து 20&ndash;செப்டம்பர் 6 &ndash; பிரான்சிஸ் டிரேக் தனது உலகம் சுற்றும் பயணத்தில் மகெல்லன் நீரிணையூடாகச் சென்றார்.
- உதுமானியப் பேரரசு அப்காசியாவைக் கைப்பற்றியது.
- சோனம் கிர்சோ திபெத்தின் 3வது தலாய் லாமாவாக நியமிக்கப்பட்டார்.
- இங்கிலாந்தில் வியர்வைக் காய்ச்சல் கொள்ளைநோய் முற்றாக நீங்கியது.
- என்றிக்கே என்றீக்கசு தம்பிரான் வணக்கம் என்ற முதலாவது தமிழ் அச்சு நூலை வெளியிட்டார்ர்.

## பிறப்புகள்
- ஏப்ரல் 1 &ndash; வில்லியம் ஹார்வி, ஆங்கிலேய மருத்துவர் (இ. 1657)
- வில்லியம் கீலிங், பிரித்தானியக் கடற்படைத் தலைவர் (இ. 1620)

## இறப்புகள்
# நல்லையா குமரகுருபரன்


**ஆதவன் ஆகாஷ் நல்லையா குமரகுருபரன்** (*Adawan Akash Nalliah Kumaraguruparan*) இலங்கைத் தமிழ் அரசியல்வாதியும், கணக்காளரும், முன்னாள் மாகாணசபை உறுப்பினரும் ஆவார். இவர் சனநாயகத் தேசிய முன்னணியின் தலைவராவார்.  

## வாழ்க்கைச் சுருக்கம்
குமரகுருபரன் முத்துத்தம்பி நல்லையா, சகுந்தலா (முன்னாள் இலங்கை சட்டவாக்கப் பேரவை உறுப்பினர் த. மு. சபாரத்தினத்தின் மகள்) ஆகியோருக்கு பிறந்தார். ஆரம்பக் கல்வியை யாழ் வைத்தீஸ்வர வித்தியாலயம், யாழ்ப்பாணம் இந்துக் கல்லூரி ஆகியவற்றில் பயின்று, பின்னர் இந்தியாவில் கணக்கியலில் டிப்புளோமா பட்டம் பெற்றார்.  

## அரசியலில்
குமரகுருபரன் அகில இலங்கைத் தமிழ்க் காங்கிரஸ் கட்சியின் சார்பில் 1989 நாடாளுமன்றத் தேர்தலில் யாழ்ப்பாண மாவட்டத்தில் போட்டியிட்டு நாடாளுமன்றத்திற்குத் தெரிவாகவில்லை. 1994 நாடாளுமன்றத் தேர்தலில் சுயேட்சைக் குழுவில் கொழும்பு மாவட்டத்தில் போட்டியிட்டும் தெரிவாகவில்லை.  

2000 சனவரியில் இவர் அகில இலங்கைத் தமிழ் காங்கிரசு கட்சியின் பொதுச் செயலாளராகத் தேர்ந்தெடுக்கப்பட்டார். பின்னர் அக்கட்சியின் மூத்த துணைத் தலைவரானார்.  

2004 மே மாதத்தில் மனோ கணேசன் தலைமையிலான ஜனநாயக மக்கள் முன்னணியில் சேர்ந்தார். அக்கட்சியின் சார்பில் 2004 மாகாணசபைத் தேர்தலில் கொழும்பு மாவட்டத்தில் போட்டியிட்டுத் தெரிவாகவில்லை. பின்னர் இவர் 2006 உள்ளூராட்சித் தேர்தலில் இக்கட்சியின் சார்பில் போட்டியிட்டு கொழும்பு மாநகர சபை உறுப்பினரானார். குமரகுருபரன் சனநாயக மக்கள் முனன்ணியின் பொதுச் செயலாலராக நியமிக்கப்பட்டார்.  

குமரகுருபரன் 2009 மாகாணசபைத் தேர்தலில் சனநாயக மக்கள் முன்னணியின் சார்பில் ஐக்கிய தேசிய முன்னணியின் வேட்பாளராக கொழும்பு மாவட்டத்தில் போட்டியிட்டு மேல் மாகாணசபை உறுப்பினராகத் தேர்ந்தெடுக்கப்பட்டார். 2010 நாடாளுமன்றத் தேர்தலில் ஐதேமு வேட்பாளராக கொழும்பு மாவட்டத்தில் போட்டியிட்டுத் தெரிவாகவில்லை. 2014 மாகாணசபைத் தேர்தலில் ஜனநாயக மக்கள் முன்னணியின் வேட்பாளராக கொழும்பில் போட்டியிட்டுத் தோல்வி அடைந்தார். இதன் பின்னர் இவர் சனநாயக மக்கள் முன்னணியின் தலைவர்களுடன் ஏற்பட்ட பிணக்கினால் அக்கட்சியில் இருந்து விலக்கப்பட்டார்.  

இதன் பின்னர் சனநாயகத் தேசிய முன்னணி என்ற பெயரில் ஒரு புதிய கட்சியை இவர் ஆரம்பித்தார். 2015 நாடாளுமன்றத் தேர்தலில் மகிந்த ராசபக்சவின் தலைமையிலான ஐக்கிய மக்கள் சுதந்திரக் கூட்டணியின் வேட்பாளராக கொழும்பு மாவட்டத்தில் போட்டியிட்டுத் தோல்வியடைந்தார்.  

## தேர்தல் வரலாறு
| 1989 நாடாளுமன்றம் | யாழ்ப்பாண மாவட்டம் | இதகா | align= | தெரிவாகவில்லை |  |
| --- | --- | --- | --- | --- | --- |
| 1994 நாடாளுமன்றம் | கொழும்பு மாவட்டம் | சுயேட்சை | தெரிவாகவில்லை |  |  |
| 2004 மாகாணசபை | கொழும்பு மாவட்டம் | சமமு | align= | தெரிவாகவில்லை |  |
| 2006 உள்ளூராட்சி | கொழும்பு மாநகரசபை | சமமு | **தெரிவு** |  |  |
| 2009 மாகாணசபை | கொழும்பு மாவட்டம் | ஐதேமு | align= | **தெரிவு** |  |
| 2010 நாடாளுமன்றம் | கொழும்பு மாவட்டம் | ஐதேமு | align= | தெரிவாகவில்லை |  |
| 2014 மாகாணசபை | கொழும்பு மாவட்டம் | சமமு | தெரிவாகவில்லை |  |  |
| 2015 நாடாளுமன்றம் | கொழும்பு மாவட்டம் | ஐகசுகூ | align= | தெரிவாகவில்லை | } |
# ரத்னகுமார்


**ரத்னகுமார்** என்பது 1949ல் கிருஷ்ணன்-பஞ்சு இயக்கத்தில் வெளிவந்த தமிழ்த் திரைப்படமாகும். இத்திரைப்படத்தில் பி. யூ. சின்னப்பா, பானுமதி ஆகியோர் முக்கிய பாத்திரங்களில் நடித்திருந்தனர். எம்.ஜி.ஆர் முக்கிய துணைக் கதாப்பாத்திரத்தில் நடித்திருந்தார்.  

## நடிகர்கள்
| நடிகர் | கதாப்பாத்திரம் |
| --- | --- |
| பு. உ. சின்னப்பா | ரத்தினக்குமார் |
| ம. கோ. இராமச்சந்திரன் |  |
| பானுமதி |  |
| என். எஸ். கிருஷ்ணன் |  |
| டி. ஏ. மதுரம் |  |
| கே. மாலதி |  |
| டி. எஸ். துரைராஜ் |  |
| கே. பி. கேசவன் | } |

## ஆதாரங்கள்
# புதையல் (1957 திரைப்படம்)



***புதையல்*** (*Pudhaiyal*) 1957-இல் வெளிவந்த தமிழ்த் திரைப்படமாகும். மு. கருணாநிதி திரைக்கதை வசனம் எழுதிய இப்படத்தை கிருஷ்ணன்-பஞ்சு இயக்கியிருந்தார். இதில் சிவாஜி கணேசன் மற்றும் பத்மினி போன்றவர்கள் முக்கியக் கதாபாத்திரத்தில் நடித்திருந்தனர். 10 மே 1957 ல் இப்படம் வெளிவந்தது.  
இப்படம் வசூல் ரீதியாக வெற்றியடையவில்லை.  

## திரைக்கதை
புதையல் வெள்ளையம்பலம் (டி. எஸ். பாலையா) ஒரு கிணற்றில் புதைக்கப்பட்ட கற்பனைத் தங்கத்தை அடைய விரும்பியதைப் பற்றிய கதை ஆகும். பத்மினியும் சிவாஜியும் இலங்கையில் உள்ள அவரது தந்தை (எம். கே. ராதா) தனது தாயின் கொலையில் எப்படி சம்பந்தப்பட்டு சிறையில் அடைக்கப்பட்டார் என்பதைப் பற்றிப் பேசுகிறார்கள். பத்மினியும் அவளுடைய சகோதரி தங்கமும் இந்தியாவுக்கு வருகிறார்கள், அங்கு சகோதரி இறந்துவிடுகிறார். அவள் நீரில் மூழ்கி இறந்தாள், அவள் உடல் மணலுக்கு அடியில் கிடந்தது என்று நம்பப்படுகிறது. வெள்ளையம்பலம் ‘தங்கம்’ என்ற சொல்லை ஒற்றுக் கேட்டு, அங்கு ஒரு செல்வம் புதைக்கப்பட்டுள்ளதாக நம்புகிறார்.  

## நடிகர்கள்
- சிவாஜி கணேசன்
- பத்மினி
- எம். கே. ராதா
- டி. எஸ். பாலையா
- சந்திரபாபு (நடிகர்)
- எம். என். ராஜம்
- எம். ஆர். சந்தானலட்சுமி
- எஸ். ஏ. அசோகன்

## தயாரிப்பு
*புதையல்* திரைப்படத்தின் முக்கிய காட்சிகள் நியூட்டோன், ரேவதி கலையகங்களில் தயாரிக்கப்பட்டது. "விண்ணோடும் முகிலோடும்" என்ற பாடல் எலியட்ஸ் கடற்கரையில் படமாக்கப்பட்டது.  

## பாடல்கள்
பாடல்களுக்கு விஸ்வநாதன்-ராமமூர்த்தி இசையமைத்திருந்தனர். மகாகவி பாரதியார், தஞ்சை இராமையாதாஸ், அ. மருதகாசி, பட்டுக்கோட்டை கல்யாணசுந்தரம், எம். கே. ஆத்மநாதன் பாடல் வரிகளை எழுதியிருந்தனர்.  

| 1 | "விண்ணோடும் முகிலோடும்" | சி. எஸ். ஜெயராமன், பி. சுசீலா | எம். கே. ஆத்மநாதன் | 03:18 |  |
| --- | --- | --- | --- | --- | --- |
| 2 | "தங்க மோகனத் தாமரையே" | பி. சுசீலா | 03:54 |  |  |
| 3 | "உனக்காக எல்லாம் உனக்காக" | ஜே. பி. சந்திரபாபு | பட்டுக்கோட்டை கல்யாணசுந்தரம் | 03:38 |  |
| 4 | "சின்னச் சின்ன இழை" | பி. சுசீலா | 05:05 |  |  |
| 5 | "ஹலோ, மை டியர் ராமி" | ஜே. பி. சந்திரபாபு, ஏ. எல். ராகவன் | 03:34 |  |  |
| 6 | "ஆசை காதலை" | பி. சுசீலா | அ. மருதகாசி | 03:07 |  |
| 7 | "சீர் கொண்டு...கண்டி ராஜா" | டி. எம். சௌந்தரராஜன், எம். கே. புனிதம், எஸ். ஜே. காந்தா | தஞ்சை இராமையாதாஸ் | 03:40 |  |
| 8 | "நல்லகாலம் வருகுது" | டி. எம். சௌந்தரராஜன், பி. சுசீலா | சுப்பிரமணிய பாரதியார் | 03:25 | } |
# ரோஜா ரமணி



**ரோஜா ரமணி** என்பவர் தென்னிந்திய திரைப்பட நடிகையாவார். இவர் தெலுங்குத் திரைப்படங்களில் பிரபலமாக இருந்தார். மலையாளம் மற்றும் தமிழ்த் திரைப்படங்களிலும் நடித்துள்ளார். இவர் சென்னையில் பிறந்தவர்.  

## திரைப்படங்கள்
ரோஜா ரமணி மலையாளம் தமிழ், கன்னடம், தெலுங்கு, ஒடியா மற்றும் ஹிந்தி ஆகிய மொழிகளில் நடித்துள்ளார். மலையாளத் திரைப்படங்களில் ரோஜா மணி என்ற பெயருக்கு பதிலாக ஷோபனா என்ற பெயரில் நடித்துள்ளார்.  

### தமிழ்

- 1967 – *இரு மலர்கள்* – கீதா
- 1967 – *பக்த பிரகலாதா*
- 1968 – *என் தம்பி* – உமா
- 1969 – *துலாபாரம்*
- 1969 – *சாந்தி நிலையம்*
- 1969 – *குழந்தை உள்ளம்*
- 1970 – *எதிரொலி (திரைப்படம்)* – ராஜி
- 1970 – *விளையாட்டுப் பிள்ளை*
- 1970 – *எங்க மாமா*
- 1970 – *ஜானகி சபதம்*
- 1970 – *நம்ம குழந்தைகள்*
- 1971 – *Babu*
- 1973 – *அன்புச் சகோதரர்கள்*
- 1974 – *பருவகாலம் (திரைப்படம்)*
- 1974 – *என் மகன்* – கமலா
- 1976 – *நீதிக்கு தலைவணங்கு*
- 1976 – *ஜானகி சபதம்*
- 1978 – *வயசு பொண்ணு* – ராதிகா
- 1978 – *வண்டிக்காரன் மகன்* – கோகிலா
- 1979 – *சிகப்புக்கல் மூக்குத்தி*
- 1979 – *Iru Nilavugal* – Chellam\
- 1980 – *ஆயிரம் வாசல் இதயம்* – விஜயா
- 1982 – *முறை பொண்ணு* (1982)
- 1982 – *சங்கிலி* (1982)

## ஆதாரங்கள்
# 9கே32 ஸ்ட்ரேலா-2


**9 கே 32 ஸ்ட்ரேலா-2 **( **9K32 *Strela-2 )*** (, "arrow"; நேடோ குறிப்பிடும் பெயர் **SA-7 *Grail***) என்பது தனி மனிதாராலேயே தோள்ப்ட்டையில் வைத்து குறைந்த உயரத்தில் இருந்தே இயக்கக்கூடிய நில வான் ஏவுகணை ஆகும். இது ஒரு விமான எதிர்ப்பு ஏவுகணையாகும். இது உயர் வெடிப்பு ஆயுதமாகவும், செயலாற்ற அகச்சிவப்பு வழிகாட்டல் கொண்டது. செயல்திரணின் அளவில் அமெரிக்க இராணுவத்தின் எஃஐஎம்- 43 ரெட் ஐஸ் உடன் ஒப்பிடத்தக்கதாகது. இது 1959 இல் வடிவமைக்கப்பட்டது, இது முதல் சோவியத் ஒன்றியத்தின் மனித தொள்பட்டையில் இயக்கக் கூடிய ஏவுகணையில் முதல் தலைமுறையைச் சேர்ந்தது. 1968 இல் பயன்பாட்டுக்கு வந்த இது 1970 முதல் தொடர் உற்பத்தி செய்யப்பட்டது.  

ஸ்ட்ரேலா மற்றும் அதன் வகைகள் 1968 இல் இருந்து கிட்டத்தட்ட ஒவ்வொரு பிராந்திய மோல்களிலும் பரவலான பயன்பாட்டில் இருந்துள்ளது.
# சிவ அம்சம்

**சிவ அம்சம்** அல்லது **சிவாம்சம்** என்பது சைவக் கடவுளான சிவபெருமானின் சக்தியினைக் கொண்டவர்கள் ஆவார்கள். அனுமன், வீரபத்திரர், சூரியன், அம்பிகை போன்றவர்கள் சிவபெருமானின் அம்சமாக கருதப்படுகிறார்கள். கடவுள்கள் மட்டுமின்றி பாசுபதர்கள், சுவாமி விவேகானந்தர் போன்றோரையும் சிவாம்சம் பொருந்தியவர்களாக கருதுகிறார்கள்.  

## அனுமார்
கேசரி - அஞ்சனை ஆகியோருக்கு பிறந்தவர் அனுமான். இவர் பிறப்பிற்காக அஞ்சனை திருமலையில் தவமிருந்தனர். அந்த தவத்தில் மகிழ்ந்த வாயுபகவான், தினமும் ஒரு கனியை அஞ்சனைக்கு அளித்தார். அதில் ஒரு நாள் சிவபெருமானுக்கு வைத்திருந்த பழத்தினை அளித்தார். இதனால் அஞ்சனை கருவுற்றமையால் அனுமார் சிவபெருமானின் அம்சமாகவும், வாயு புத்திரனாகவும் கருதப்படுகிறார்.  

## அகோர வீரபத்திரர்
அகோர வீரபத்திர் சிவ அம்சமாக கருதப்படுகிறார். அதனால் அனுமந்தபுரம் அகோர வீரபத்திரர் கோயிலில் அவரே மூலவராக இருக்கிறார்.  

## இவற்றையும் காண்க
# சென்னை பெங்களூர் தொழில் நடைபாதை


**சென்னை- பெங்களூர் தொழில் நடைபாதை திட்டம்** ( The **Chennai-Bangalore Industrial Corridor Project** ) என்பது இந்திய அரசால் வர இருக்கும் ஒரு பெரிய உள்கட்டமைப்பு திட்டமாகும். இந்த நடைபாதை திட்டத்தில் சென்னை, திருப்பெரும்புதூர், பொன்னப்பன்தங்கல், இராணிப்பேட்டை, சித்தூர், பங்காருபாலம், பலமனேர், பங்காரப்பேட்டை, ஒசகோட்டே, பெங்களூர் ஆகிய பகுதிகள் அடங்குகின்றன. இதனால் சென்னை மற்றும் எண்ணூர் துறைமுகத்திற்கு இந்த இடங்களில் இருந்து பொருட்களை விரைவாக எடுத்துச் செல்வதின் மூலம் தென் இந்தியா மற்றும் கிழக்கு ஆசியாவுக்கு இடையிலான வணிகம் உயரும் என்று எதிர்பார்க்கப்படுகிறது.  

## உலகத்தரம்வாய்ந்த இணைப்பு
தனது நிதிநிலை அறிக்கை உரையில், நிதி அமைச்சர் ப.சிதம்பரம் இந்த திட்டம் சப்பான் சர்வதேச ஒத்துழைப்பு நிறுவனத்தின் (JICA) உதவியுடன், மூன்று தென் மாநில அரசாங்கங்களுடன் இணைந்து உருவாக்கியது என்றார். சென்னை-பெங்களூர் தொழில்துறை நடைபாதை என்பது $ 100 பில்லியன் மதிப்பிலான தில்லி-மும்பை (DMIC) தொழில்துறை நடைபாதையின் மாதிரியாக வருகிறது என்றார்.  

"சென்னை நடைபாதையால் கர்நாடக தொழில்களுக்கு மிகுதியான நன்மை இருக்காது, காரணம் அது வங்காள விரிகுடாவில் உள்ள ஒரு துறைமுகத்திற்கு (சென்னை) உலக வர்க்கம் இணைப்பு வழங்குகிறது.. எனினும், அரபிக் கடற்கரையில் உள்ள மும்பை துறைமுகத்திற்கு நடைபாதையை, ஏற்படுத்தி இணைப்பு வழங்கினால் கர்நாடக வட மாவட்டங்களுக்கு பொருளாதார ரீதியாக பெரிய அளவில் நன்மை ஏற்படும் என இந்திய தொழில் கூட்டமைப்பின், கர்நாடக மாநிலக் கவுன்சில் தலைவர் ( சிஐஐ) *எல். கிருஷ்ணன் *கூறினார்.  

இரண்டு முக்கிய உட்கட்டமைப்பு திட்டங்கள் நடைபாதையின் முதுகெலும்பாக உருவாக்கப்பட உள்ளன. தொடர்வண்டி மற்றும் சாலை போக்குவரத்து வழியாக சரக்குகளை கொண்டு செல்லும் வகையில் இந்த நடைபாதை மேம்படுத்தப்படும்.  
- பெங்களூர் சென்னை அதிவிரைவுச் சாலை
- பெங்களூர் - சென்னை சரக்கு போக்குவரத்து நடைபாதை

## நீட்டிப்பு
இந்த நடைபாதையை மங்களூர்வரை நீட்டிப்பதன் வழியாக கிழக்கு கடற்கரைத் துறைமுகம் மற்றும் மேற்கு கடல்துறைமுகப்பட்டினமும் சாலை போக்குவரத்தில் இணைக்க வாய்ப்பிருப்பதாக இந்த திட்டத்தை கர்நாடக அரசு முன்மொழிந்துள்ளது. இந்த புதிய திட்டம் உருவாக்கப்படுவதால் இந்த வளாகத்தின் இரு முனைகளிலும் துறைமுகங்களும், மேலும் வழியில் மூன்று பன்னாட்டு வானூர்தி நிலையங்கள் இணைப்பும் ஏற்படும் என்றும் இந்த பாதைக்கு இடையே உள்ள உற்பத்தி தொழிற்சாலைகள் அமைப்பு, மங்களூரில் உள்ள இந்தியாவின் மிகப்பெரிய பெட்ரோகெமிக்கல் வளாகம், பன்னாட்டு சரக்கு வானூர்தி வசதி, சர்வதேச விமான நிலையம், முக்கிய துறைமுகம், இந்தியாவில் எழுத்தறிவு விகிதம் மிக்க ஒரு பகுதியாக உள்ளதன்மை. ஆகியவற்றின் காரணமாக மங்களூர் ஆப்பிரிக்கா மற்றும் மேற்கு ஆசிய நாடுகளுக்கு ஏற்றுமதி செய்தற்கும் சப்பானிய நிறுவனங்களுக்கு முக்கிய ஏற்றுமதி மையமாக இருக்க முடியும். என கருதப்படுகிறது.
# சன்னவாய்

சன்னவாய்.]]  
சுடுகலனின் **சன்னவாய்** (*Muzzle*) என்பது குழலில் இருந்து, எறியம் வெளியேறும் முனை ஆகும்.  

சன்னவாயின் சரியான பொறிவினை, துல்லியத்தை அதிகரிக்கும். ஏனெனில், இதுதான் குழலுக்கும் எறியத்திற்குமான கடைசி தொடுபுள்ளி. எறியத்திற்கும் சன்னவாயிற்கும் நடுவே இடைவெளி இருந்தால், குழலில் இருந்து வெளியேறும் உந்து-வாயுக்கள் சீராக பரவாமல், நிர்ணயித்த பாதையில் இருந்து எறியத்தை திசைதிருப்பிவிடும். (இடைநிலை எறியியலை பார்க்க).  

துப்பாக்கியை சுடும்போது, சன்னவாயில் (வெடியொளி எனப்படும்) ஒரு திடீரொளி காணப்படும். இது குழலில் இருந்து வெளியேறும் சூடான வாயுக்களால் உருவாகிறது. அவ்வாறு தோன்றும் திடீரொளியின் அளவு, குழலின் நீளம், வகை, வெடிமருந்தின் அளவு போன்ற பல்வேறு காரணிகளை சார்ந்திருக்கும். இந்த விளைவுகளை குறைக்க ஆயுதத்தின் சன்னவாயில் ஒளி அடக்கிகள் இணைக்கப்படும்.  

## மேலும் பார்க்க
- குழற்கயிறு
- சன்னவாய் நிறுத்தி
- சன்னவாய் எழுச்சி
- மரையிடுதல்
- அக எறியியல்
- வெடிமருந்து
- வாய்வழி-குண்டேற்ற சுடுகலன்
- துமுக்கிக் குழல்
- எறியம்

## மூலப்பதிவுகள்
# காத்தாயி அம்மன்

**காத்தாயி அம்மன்** என்பவர் நாட்டுப்புறத் தெய்வம் ஆவார். இவர் கையில் குழந்தையை வைத்திருப்பதைப் போன்ற தோற்றத்துடன் சிலையாக அமைக்கப்படுகிறார். இவர் குழந்தையுடன் இருப்பதால் குழந்தையம்மன் என்று அழைக்கப்படுகிறார். இவரது குழந்தையை முருகன் என்கின்றனர்.  

## சொல்லிலக்கணம்
காத்தாயி - காத்த + ஆயி. காக்கும் தொழிலைச் செய்வதால் காத்தாயி என்று அழைக்கின்றார்கள். முருகனின் மனைவியான வள்ளியை காத்தாயி என நம்புவோரும் உள்ளனர். இவர்கள் வள்ளி தந்தைக்காக பயிர்களை காக்கும் தொழிலை செய்தமையால் இப்பெயரை பெற்றமையாக கூறுகின்றனர்.  

இவரை காத்தியாயினி அம்மன் என்றும் அழைக்கின்றனர்.  

## தொன்மம்
காத்தாயி அம்மனின் வரலாற்றுக்கு எண்ணற்ற தொன்மக்கதைகள் உள்ளன. காத்தாயி முருகனின் மனைவியான வள்ளியென்றும், சப்த கன்னிகளில் ஒருத்தியென்றும், காத்யாயன முனிவரின் மகளென்றும்  

காத்யாயன முனிவர் என்வரின் மகளாகப் பிறந்தவளை காத்தாயி அம்மன் என்கின்றனர். அனைத்து உயிர்களையும் தன் குழந்தை போல காப்பதால் காத்தாயி குழந்தையுடன் இருப்பதாக கூறுகின்றார்கள்.  
- மரத்துறை காத்தாயி அம்மன் கோயில்
- சாக்கோட்டை ஸ்ரீ காத்தாயி அம்மன் திருக்கோவில். . திருக்கடவூர் ஸ்ரீ காத்தாயி அம்மன் கோவில்

## ஆதாரங்கள்
# அயனாவரம் பரசுராமலிங்கேஸ்வரர் கோயில்



**அயனாவரம் பரசுராமலிங்கேஸ்வரர் கோயில்** என்பது சென்னை அயனாவரத்தில் அமைந்துள்ள சிவாலயமாகும்.  

இச்சிவாலயத்தில் மூலவராக உள்ள லிங்கத் திருமேனி தீண்டாத் திருமேனியாகவும், நிறம் மாறும் தன்மை கொண்டுள்ளதாகவும் உள்ளது. பரசுராமர் மற்றும் பிரம்மன் ஆகியோர் இத்தலத்திற்கு வந்து சிவபெருமானை வழிபட்டு உய்வுபெற்றிருக்கிறார்கள்.  

இச்சிவாலயத்தின் மூலவர் பரசுராம லிங்கேஸ்வரர் என்றும், அம்பிகை பர்வதாம்பிகை என்றும் அழைக்கப்படுகிறார். தாயைக் கொன்ற பாவத்தினை நீக்க பரசுராமர் இச்சிவலிங்கத்தினை வழிபட்டதாக தலபுராணம் கூறுகிறது.  

## அமைவிடம்
கடல் மட்டத்திலிருந்து சுமார் 35 மீட்டர் உயரத்தில் அமைந்துள்ள பரசுராமலிங்கேசுவரர் கோயிலின் புவியியல் ஆள்கூறுகள் 13°05'51.5"N 80°13'32.3"E (அதாவது, 13.097630°N 80.225650°E) ஆகும்.  

## மூலவர்
இக்கோயிலின் மூலவர் லிங்கவடிவில் காட்சிதருகிறார். இவருக்கு பரசுராம லிங்கேஸ்வரர் என்ற பெயரில் அழைக்கப்படுகிறார். இச்சிவலிங்கத்தினை தீண்டாத் திருமேனி லிங்கம் என்றும் அழைக்கின்றனர். இச்சிவலிங்கத்திற்கு அரச்சனை மற்றும் அபிசேகம் செய்ய அர்ச்சகர்கள் லிங்கத்தினைத் தொடுவதில்லை. இச்சிவலிங்கம் பருவகாலத்திற்கு தக்கவாறு நிறம் மாறும் தன்மையுடையது. ஆவணி முதல் மார்கழி மாதம் வரை சிவலிங்கம் கருப்பு நிறமாகவும், பங்குனி முதல் ஆடி மாதம் வரை பொன் நிறமாகவும் காட்சியளிக்கிறது.  

இச்சிவாலயத்தில் ஆருத்ரா தரிசனம், பிரதோசம் போன்ற திருவிழாக்கள் நடத்தப்படுகின்றன.  
## புகைப்படத் தொகுப்பு

## ஆதாரங்கள்
# பைரவா (திரைப்படம்)


***பைரவா*** (*Bairavaa*) விஜய் நடிப்பில் 2017 சனவரியில் வெளிவந்த ஒரு இந்தியத் தமிழ்த் திரைப்படமாகும். அதிரடித் திரைப்படமான இதனை இயக்குநர் பரதன் இயக்கியுள்ளார். இவர் ஏற்கனவே விஜய் நடிப்பில் உருவான அழகிய தமிழ் மகன் திரைப்படத்தை இயக்கியவராவார். விஜயா புரொடக்சன்சு நிறுவனம் தயாரித்துள்ள இத்திரைப்படத்தில் விஜய், கீர்த்தி சுரேஷ் ஆகியோர் முக்கிய வேடங்களிலும், சதீஸ், ஜெகபதி பாபு ஆகியோர் இதர துணை வேடங்களிலும் நடித்துள்ளனர். இத்திரைப்படத்திற்கு சந்தோஷ் நாராயணன் இசையமைத்துள்ளார். இது நடிகர் விஜய் நடிக்கும் 60ஆவது படமாதலால் முன்னதாக **விஜய் 60** என்று அறியப்பட்டு, பின்னர் 2016 செப்டம்பரில் “பைரவா” எனப் பெயரிடப்பட்டது. இப்படத்தின் திரையரங்கு விநியோக உரிமையை சுமார் 100 கோடி வரை வியாபாரம் செய்தனர்.  

## நடிகர்கள்

- விஜய்
- கீர்த்தி சுரேஷ்
- சதீஸ்
- ஜெகபதி பாபு
- டேனியல் பாலாஜி
- மைம் கோபி
- ஹரிஷ் உத்தமன்
- சரத் லகித்தசுவா
- சிறீமன்
- ஒய். ஜி. மகேந்திரன்
- அபர்ணா வினோத்
- விசயராகவன்
- ரோசன் பசீர்
- சுகுந்தன்

## விநியோகம்
நடிகர் அருண் பாண்டியன் இப்படத்தின் வெளிநாட்டு ஒளிபரப்பு உரிமையை அளவிற்கு வாங்கியுள்ளார். இத்தொகையானது விஜய் நடிப்பில் முன்னதாக வெளியான தெறி திரைப்படத்தை விட மிக அதிகமாகும்.
# கோபிந்த்கர் கோட்டை



**கோபிந்த்கர் கோட்டை** *(Gobindgarh Fort)* அல்லது **பாங்கியான் டா கிலா** என்றழைக்கப்படும் இந்த புராதன கோட்டை, வடமேற்கு இந்தியாவின் பஞ்சாப் மாநிலத்தில் அமைந்துள்ள அம்ரித்சர் நகரின் நடுவத்தில் அமைந்துள்ளது. மேலும், ஒரு வரலாற்று இராணுவ கோட்டையாக உள்ள இது, யாவரும் தவறாமல் தரிசிக்க வேண்டிய சுற்றுலா தளமாகவும் அறியப்படுகிறது.  

## மீட்டெடுத்த கோட்டை
1706-ல் கட்டப்பட்ட இந்த கோட்டையை, 1760-ம் ஆண்டில், செங்கல் மற்றும் சுண்ணாம்புக் கலவையைக் கொண்டும், 12,000 வீரர்கள் படைக்குழுவை பயன்படுத்தியும் நான்கு கொத்தளங்களுடன் இந்த கோட்டையை, ஒரு சீக்கிய போராளியான குஜ்ஜார் (சர்தார்) சிங் பாங்கி என்பவரது படையினர் இந்த கோட்டையை கட்டியுள்ளனர். பின்னர், 1805-1809-ம் ஆண்டு காலங்களில், "பஞ்சாப் சிங்கம்" என அழைக்கப்படும் பஞ்சாபி மக்களின் சீக்கிய பேரரசின் மன்னரான மகாராஜா ரஞ்சித் சிங் இந்த கோட்டையை மறு கட்டுமானம் செய்துள்ளார். கோஹினூர் வைரம், பிற பொக்கிஷங்களையும், மற்றும் ஒப்பந்தங்கள் சம்பந்தமான தஸ்தாவேஜுகளையும் பாதுகாப்பான முறைபடுத்த மறு கட்டமைப்பு செய்ததாக கருதப்படுகிறது.  

## விரிவாக்கம்
1849-ல் ஆங்கிலேய ஆட்சியாளர்கள் இந்த கோட்டையை கைப்பற்றி இதில் உள்ள தர்பார் ஹால், ஹவா மஹால் மற்றும் பான்சி கர் போன்ற இணைப்புகளை உருவாக்கினர். 1919-ம் ஆண்டுகளில் நிகழ்ந்த ஜாலியன்வாலா பாக் படுகொலைக்கு காரணமான ஜெனரல் ரெஜினால்டு எட்வர்டு ஹார்ரி டையர் இந்த பான்சி கர் மாளிகையில் வசித்துள்ளார்.  

## இராணுவ வசம்
இந்திய விடுதலைக்குப்பின் இந்த கோட்டை, இந்திய ராணுவத்தினர் வசம் வந்தது. 1948-ம் ஆண்டு, பாக்கித்தான் பகுதியிலிருந்து வந்த ஏதிலிகளுக்கு தஞ்சம் அளிக்க இது பயன்பட்டது. இந்திய சுதந்திரப்போராட்டத்தின் பல்வேறு நிகழ்வுகளுக்கு, மௌன சாட்சியாக இருந்த இந்த வரலாற்றுக்கோட்டை 2006-ல் பஞ்சாபைச் சேர்ந்த இந்திய தேசிய காங்கிரசு அரசியல்வாதியும், அப்போதைய பஞ்சாப் முதல் அமைச்சருமான கேப்டன் அமரிந்தர் சிங் என்பவரால் பொதுமக்கள் பார்வைக்கு திறந்துவிடப்பட்டது. .  

## சான்றாதாரங்கள்
# வைரிசெட்டிபாளையம் அன்னகாமாட்சியம்மன் கோயில்

**வைரிசெட்டிபாளையம் அன்னகாமாட்சியம்மன் கோயில்** என்பது திருச்சிராப்பள்ளி மாவட்டம் துறையூர் வட்டம் வைரிசெட்டிபாளையம் கிராமத்தில் (அஞ்சல் குறியீட்டு எண் 621012) அமைந்துள்ள அம்மன் கோவிலாகும். இவ்வூர் துறையூர்லிருந்து 22 கி.மீ. தொலைவிலும், திருச்சிராப்பள்ளி மாவட்டத் தலைமையகத்திலிருந்து வடக்கு நோக்கி 67 கி.மீ. தொலைவிலும் அமைந்துள்ளது. இக்கோயிலின் மூலவர் பெருமாள் ஆவார். அன்னகாமாட்சியம்மன் மற்றும் சப்த கன்னிமார்கள் கருவறையிலேயே அருள்பாலிக்கின்றனர். மாசி பெரியசாமியும் லாடசாமியும் தனிச்சன்னிதி கொண்டுள்ளார்கள்.  
அழைக்கின்றனர்.  

வாசலில் சிவபெருமான், பார்வதி மற்றும் இரு குழந்தைகளான முருகன் மற்றும் விநாயகருடன் காட்சிதருகிறார். மாசி பெரியசாமி சிவாம்சமானவர் என்பதால் இவ்வாறு சுதைசிற்பம் அமைக்கப்பட்டுள்ளது. அந்த வாசலின் நேரே மூலவர் சந்நிதி அமைந்துள்ளது.  

இக்கோயிலின் மூலவராக திருமகள், பூமாதேவி உடன் பெருமாள் அருள்பாலிக்கிறார். மூலவரின் வலப்புறத்தில் மீனாட்சி, காமாட்சி, விசாலாட்சி ஆகியோர் மண் கலய உருவங்களாகக் காட்சிதருகின்றனர். கருவரையில் பத்துக்கும் மேற்பட்ட தெய்வங்கள் குடிகொண்டிருந்தாலும், பூசாரிகள் மற்ற தெய்வங்களுக்கு தீபாராதனை காட்டுவது இல்லை.  

## சன்னதிகள்
இக்கோயிலில் வெள்ளையம்மாள், வைரசெட்டி, வீரபத்திரன், காத்தவராயன், உதிர கருப்பு போன்ற எண்ணற்ற நாட்டார் தெய்வங்களின் சந்நிதிகள் அமைந்துள்ளன. கருப்புசாமி இங்கு புல்லாங்குழல் ஊதுவது போல காட்சிதருகிறார். இவரை முத்து கருப்பண்ணசாமி என்று  

இங்குள்ள கன்னிமார்களும் உருவ வடிவில் இல்லாமல் மண் கலய வடிவிலேயே காட்சிதருகின்றனர். இக்கோயில் மூலவராக பெருமாள் இருந்தாலும், சிவன் கோயிலாகவே இது அறியப்படுகிறது. உற்சவ காலங்களில் சிவன், அம்பிகை வாகன ஊர்வலம் நடக்கிறது. இக்கோயிலை அன்னகாமாட்சியம்மன் என்றே அழைக்கிறனர்.  
### மாசி பெரியசாமி

|-  
|}  
மாசிபெரியசாமி வேங்கையை வேலால் குத்தும் சுதைச் சிற்பம், இருபுறமும் இரு முனிவர்களும், இரு வேங்கைகளும் உள்ளன.]]  
கோயிலின் மற்றொரு வாசலுக்கு நேராக மாசி பெரியசாமி சந்நதி உள்ளது. இந்த வாசலில் கருவறையில் உள்ள மாசி பெரியசாமியின் சுதைச் சிற்பம் செதுக்கப்பட்டுள்ளது. அதன் இருபுறமும் இரு வேங்கைகள் சுதைகளும் உள்ளன.  

உள்ளிருக்கும் சந்நிதியில் மாசி பெரியசாமி வேங்கை வாகனத்தின் மீது ஒரு காலை ஊன்றியும் மற்றொரு காலை தரையில் ஊன்றியும் காட்சி கொடுக்கிறார். அவருடைய வலதுகையில் இருக்கும் வேல் வேங்கையைக் குத்தியவாறும், இடது கையில் தண்டாயுதத்தினை தரையில் ஊன்றியும் இருக்கிறார். அவரின் இருபுறமும் இரு முனிவர்கள் உள்ளார்கள். மாசி பெரியசாமி கருந்தாடி மற்றும் முறுக்குமீசை வைத்துள்ளார். நெற்றியில் திருநீற்று பட்டையும், அதில் குங்குமம் இடப்பட்டுள்ளது. வழிபடும் பக்தர்களுக்கு பிரசாதமாக திருநீரு தரப்படுகிறது.  

அவருடைய சந்நதியிலேயே அவருக்கு வலது பக்கத்தில் லாட சன்னியாசி அமர்ந்துள்ளார்.  

### பிற சந்நிதிகள்

இக்கோயிலில் எண்ணற்ற நாட்டார் தெய்வங்களின் சந்நிதிகள் உள்ளன. மூலவர் அருகே அன்னகாமாட்சியோடு சப்த கன்னிமார்கள் இருந்தாலும் தனிச் சந்நிதியிலும் சப்த கன்னிமார்கள் உள்ளார்கள். காத்தவராயன், வெள்ளையம்மாள், மருதைவீரன், முனிகள், கருப்புகள் ஆகியவர்களோடு இத்தளத்திற்கு வைரிசெட்டி எனப் பெயர் வரக் காரணமான செட்டியாருக்கும் தனிசந்நிதி அமைக்கப்பட்டுள்ளது.  

## ஆதாரங்கள்
# ஒலிவியர் ஜிரூட்



**ஒலிவியர் ஜிரூட்** (**Olivier Giroud**, ; பிறப்பு: செப்டம்பர் 30, 1986) என்பவர் பிரான்சு நாட்டைச் சேர்ந்த தொழில்முறை கால்பந்து விளையாட்டு வீரராவார். இங்கிலாந்து பிரீமியர் லீக் அணியான ஆர்சனலுக்கும் பிரான்ஸ் தேசிய காற்பந்து அணிக்காகவும் ஆடி வருகிறார். இவர் முன்கள வீரராவார்.  

பிரான்சின் லீக் 2 அணியா கிரினோபிளில் தனது தொழில்முறை கால்பந்து வாழ்க்கையைத் துவக்கினார். அங்கிருந்து டூர்ஸ் கால்பந்து கழக அணிக்கு 2008-ஆம் ஆண்டில் பெயர்ந்தார். டூர்ஸ் அணியில் தனது இரண்டாவது பருவத்தில் 21 கோல்கள் அடித்து கூட்டிணைவின் அதிக கோல் அடித்தவர் பட்டியலில் முதலிடம் பிடித்தார்; அதன்மூலம் லீக் உன் அணியான மான்ட்பெலியர் கால்பந்துக் கழகத்துக்கு மாற்றலானார். 2011-12-ஆம் பருவ லீக் உன் கூட்டிணைவுப் போட்டித் தொடரில் 21 கோல்களுடன் அதிக கோல் அடித்தவர் பட்டியலில் முதலிடம் பெற்றதோடு, மான்ட்பெலியர் அணி அப்பருவ வாகையர் பட்டத்தைக் கைப்பற்ற உதவினார். இது இங்கிலாந்து பிரீமியர் லீக் அணியான ஆர்சனலுக்கு மாற்றலாக வழிவகுத்தது. ஆர்சனல் அணி 2014, 2015-ஆம் ஆண்டுகளில் பாரம்பரியமிக்க எஃப் ஏ கோப்பையை வெல்ல உதவினார். ஆர்சனல் அணிக்காக பிரீமியர் லீக்கில் 50 கோல்களுக்கு மேல் அடித்த ஏழு நபர்களில் ஒருவராக இவர் விளங்குகிறார்.  

2011-ஆம் ஆண்டில் பிரான்ஸ் தேசிய காற்பந்து அணிக்காக முதன்முறையாக விளையாடினார். இன்றுவரை 50 முறைகளுக்கு மேல் பங்கேற்றுள்ள இவர் யூரோ 2012 மற்றும் 2014 உலகக்கோப்பை காற்பந்து போட்டித்தொடர்களில் காலிறுதியை எட்டிய அணியில் இடம்பெற்றவர்.  

## உசாத்துணைகள்
# கல்லாத்துகோம்பை ஆல்முனி பெரியண்ணசாமி கோயில்



**கல்லாத்துகோம்பை ஆல்முனி பெரியண்ணசாமி கோயில்** என்பது திருச்சிராப்பள்ளி மாவட்டத்திலுள்ள பா. மேட்டுர் பகுதியைச் சார்ந்த கல்லாத்துகோம்பையில் உள்ள சிறுதெய்வக் கோயிலாகும். இக்கோயில் கொல்லிமலையிலுள்ள மாசி பெரியசாமியின் அடிவாரக் கோயிலாகும். இக்கோயிலை ஆமு பெரியசாமி கோயில் என்றும் அழைக்கின்றார்கள். கொல்லைமலை பெரியசாமிக்கு கட்டப்பட்டுள்ள கோயில்களில் இதுவும் ஒன்றாகும். இக்கோயிலை சோழிய வெள்ளாளர் இனத்தினைச் சேர்ந்தவர்கள் கட்டி பராமரித்து வருகின்றனர்.  

இக்கோயிலுக்கு அருகிலேயே முத்தரையர் இனத்தினைச் சேர்ந்தவர்களின் மாசி பெரியசாமி அன்னகாமாட்சி கோயிலும் உள்ளது.  

## பெயர்க்காரணம்
இக்கோயின் மூலவர் மாசி பெரியசாமியாவார். இவரை ஆல்முனி என்று அழைக்கின்றனர். பல காலங்களுக்கு முன்பு இந்த இடத்தில் 108 ஆலமரங்கள் இருந்ததாகவும். அதில் முனிகள் மற்றும் கருப்பு சாமிகளில் மூத்தவராக கருதப்படும் பெரிசாமி இருந்தமையால் ஆல்முனி என்று அழைக்கப்பட்டதாகவும் கூறுகின்றனர். அந்த பழைய மரங்களை அழிந்து தற்போது வயல்வெளிகளும், வீடுகள் அமைந்துள்ளன. கோயிலைச் சுற்றி மட்டும் ஐந்தாறு மரங்கள் உள்ளன.  

## கோயில் அமைப்பு

ஆலமரங்களின் நிழலில் ஆல்முனி பெரியண்ணசாமிக்கு ஒற்றை கருவறைக் கொண்ட செங்கல், சிமெண்டால் ஆன கோயில் உள்ளது. கருவறையின் முன்புறம் முன்மண்டபமும் உள்ளது. இந்தக் கோயிலுக்கு எதிரே வெண்குதிரை வாகனம் அமைக்கப்பட்டுள்ளது. அக்குதிரை வாகனத்திற்கு சிமெண்ட் கூறை போடப்பட்டுள்ளது. மூலவர் மற்றும் வெண்குதிரைக்கு நடுவில் வேல்கள் நடப்பட்டு அதனருகே பலிகள் இடப்படுகின்றன. பக்தர்கள் வேல்களுக்கு முன்பு உருவாரங்களைப் படைக்கின்றார்கள்.  

### மூலவர்

ஆல்முனி பெரியண்ணசாமி கோயிலில் மூலவர் சிலை எட்டடி உயரம் கொண்டது. பெரியண்ணசாமி வலதுகையில் வைத்துள்ள வேலால் வேங்கையைக் கொண்டு, அதனை வலதுகாலால் மிதிப்பது போல மூலவர் சிலை அமைந்துள்ளது. இடது கையிலுள்ள கதையை தரையில் படும்படும் வைத்துள்ளார். மூலவரின் வலதுபக்கத்தில் ஒரு இரண்டடி சுயம்பு கல் உள்ளது.  

இங்கு பெரியண்ண சாமிக்கு திருநீற்று பட்டை இடப்பட்டு, பக்தர்களுக்கு பிரசாதமாக திருநீறு தரப்படுகிறது. அருகிலேயே பிரசாதங்களை விற்பனை செய்தல், திருமுடி காணிக்கை செய்தல் போன்ற இடங்கள் உள்ளன.  

## பிற சன்னதிகள்
இக்கோயிலுக்கு அருகிலேயே பா. மேட்டூர் மாசி பெரியண்ணசாமி கோயில் அமைந்துள்ளது. இது முத்தரையர் இனத்தவரால் கட்டப்பட்டு, பராமரிக்கப்பட்டு வருகின்ற கோயிலாகும். இக்கோயிலுக்கு அருகிலேயே ஒரு பிள்ளையார் கோயிலும், புத்துமாரியம்மன் கோயிலும்,  
முத்தரையர் கட்டிய கோயிலில் வேங்கைமீது பெரியண்ணசாமி அமர்ந்துள்ளதுபோல சிலையுள்ளது. இங்கு பெரியண்ணசாமிக்கு திருமண் இடப்பட்டுள்ளது. ஆலமரத்தடியில் வடபத்ரகாளியம்மன் சன்னதியும் அமைந்துள்ளன.  

## இவற்றையும் காண்க
- கீரம்பூர் எட்டுக்கை அம்மன் கோயில்

## ஆதாரங்கள்
# அந்துவான் கிரீசுமன்



**அந்துவான் கிரீசுமன்**, (**Antoine Griezmann**, ; பிறப்பு மார்ச் 21, 1991) என்பவர் பிரான்சு நாட்டைச் சேர்ந்த தொழில்முறை கால்பந்து வீரராவார். முன்கள வீரரான இவர் எசுப்பானியாவின் லா லீகா அணியான அட்லெடிகோ மாட்ரிட் அணிக்காக 2019ம் ஆண்டு வரை விளையாடினார், 2019 முதல் பார்சிலோனா அணிக்கு விளையாடி வருகின்றார் பிரான்ஸ் தேசிய காற்பந்து அணிக்காகவும் ஆடிவருகிறார்.  

## உசாத்துணைகள்
# ஓமாந்தூர் பெரியண்ண சுவாமி கோவில்

**ஓமாந்தூர் பெரியண்ண சுவாமி கோவில்** என்பது திருச்சி மாவட்டம் ஓமாந்தூரில் அமைந்துள்ள கோயிலாகும். இங்கு மூலவராக ஏகாம்பரேசுவரரும், அம்மனாக அன்னகாமாட்சியும் உள்ளனர். கொல்லிமலை மாசி பெரியசாமிக்கு இருக்கும் கோயில்களில் இந்தக் கோயிலே மிகப் பெரியதாகும். எனவே இக்கோயில் ஓமாந்தூர் பெரிய கோயில் என்று அழைக்கப்படுகிறது. இந்த தெய்வங்களோடு தனிச்சந்நிதிகளில் எண்ணற்ற நாட்டர் தெய்வங்களும் உள்ளனர்.  

இக்கோயிலில் எந்தக் கடவுளுக்கும் உருவ வழிபாடு இல்லை. அனைவரும் ஒளி வடிவிலேயே காட்சிதருகின்றனர். பைரவர், லாட சன்னியாசி, மாசி கருப்பசாமி, அப்பாச்சியாயி, குப்பாச்சியாயி போன்ற அனைவருமே ஒளி வடிவிலேயே காட்சிதருகின்றனர். இக்கோயிலில் 64 பதிவுகள் உள்ளன.  

## தல சிறப்பு
- இங்குள்ள அனைத்து தெய்வங்களுக்கும் உருவ வழிபாடு இல்லை. அனைத்தையுமே ஒளிவடிவிலேயே வழிபடுகின்றனர்.
- கொடிக்கம்பத்திற்கு பதிலாக மிகப்பெரிய வேல் வைக்கப்பட்டுள்ளது.

## சந்நிதிகள்
- அப்பச்சியாயி
- அன்னகாமாட்சியம்மன்
- ஏகாம்பரேஸ்வரர்
- கரட்டடியான்
- கவுதாரி அம்மன்
- காத்தவராயன்
- குப்பச்சியாயி
- சண்டிகேஸ்வரர்
- தேவராய சாமி
- நல்லேந்திர சாமி
- பச்சாயி அம்மன்
- பச்சைநாச்சி அம்மன்
- புதுகருப்பு சாமி
- பெரியண்ண சாமி
- பைரவர்
- மதுரைவீரன்
- மாசி கருப்பண்ணசாமி
- முனீஸ்வரன்
- லாடப்ப சன்னாசி
- ஜலகண்டேசுவரர்
- செட்டியப்பன்
- புரவியப்பன்
- நாற்பத்தொன்றாயிரம் ரிஷிகள்
- முப்பத்துமுக்கோடி தேவர்கள்
- தென்கைலாசம்
- ஓமரிஷி
ஆகியோரது சந்நிதிகள் உள்ளன.  

## திருவிழாக்கள்
- தமிழ் வருடப்பிறப்பு
- ஆங்கில வருடப்பிறப்பு
- ஆடி 18, ஆடி 28
- மகாசிவராத்திரி
# பஞ்சாபி இந்துக்கள்



**பஞ்சாபி இந்துக்கள்** (Punjabi Hindus) இந்தியத் துணைக்கண்டத்தின் பஞ்சாப் பகுதிகளில், வாழும் இந்து சமயத்தைப் பின்பற்றும் பஞ்சாபி மொழியைத் தாய் மொழியாக கொண்ட மக்கள் ஆவார். இந்து பஞ்சாபி மக்கள் தாங்கள் பேசும் பஞ்சாபி மொழிக்கு தேவநாகரி எழுத்து முறை பயன்படுத்துகிறார்கள். சீக்கிய பஞ்சாபியர் குர்முகி எழுத்துகளையும், முஸ்லீம் பஞ்சாபியர் அரபு எழுத்துக்களையும் பயன்படுத்துகிறார்கள்.  

இந்தியாவில் பஞ்சாப், அரியானா, ஜம்மு, சண்டிகர் மற்றும் தில்லி ஆகிய பகுதிகளிலும் மற்றும் அமெரிக்கா, கனடா, ஐக்கிய இராச்சியம், ஆஸ்திரேலியா, நியுசிலாந்து மற்றும் துபாய் போன்ற வெளிநாடுகளிலும் வாழ்கின்றனர்.  

இசுலாமிய சமயம் இந்தியாவில் பரவுதற்கு முன்னர் வரை, பஞ்சாப் மக்களின் சமயமாக இந்து சமயம் விளங்கியது. முகலாயர் ஆட்சிக்காலத்தில், குரு நானக் போன்ற இந்துக்களில் சிலர் சீக்கிய சமயத்தை தோற்றுவித்தனர். பெருவாரியான பஞ்சாபிய இந்துக்கள் தங்களை சீக்கிய சமயத்தில் இணைத்துக் கொண்டனர். லாலா லஜபதி ராய், ஐ. கே. குஜரால், குல்சாரிலால் நந்தா, கபில் தேவ் மற்றும் ஹர் கோவிந்த் கொரானா ஆகியோர் புகழ் பெற்ற பஞ்சாபிய இந்துக்களில் சிலராவர்.  

## வேத கால பஞ்சாப்
பஞ்சாப் பகுதிகளை காட்டும் வரைபடம்]]  

இந்திய விடுதலைக்கு முந்தைய பஞ்சாப் பகுதி, தற்போது மேற்கு பஞ்சாப், கிழக்கு பஞ்சாப், அரியானா, இமாசலப் பிரதேசம், சண்டிகர் மற்றும் ஜம்மு என அரசியல் காரணமாக பிரிக்கப்பட்டுள்ளது.  

ரிக் வேதத்தில் ஏழு ஆறுகள் பாயும் பகுதியாக பஞ்சாப் குறிக்கப்பட்டுள்ளது. ஏழு ஆறுகளின் பெயர்கள்;  

1. சரஸ்வதி
1. சுதத்திரி (சத்லஜ்
1. விபாசா (பியாஸ்
1. அசிகனி, சந்திரபாகா (செனாப்
1. ஐராவதி (ராவி
1. விதஸ்தா (ஜீலம்)
1. சிந்து

பஞ்சாப் பகுதியில் உருவான வேத கால இலக்கியங்கள் பின்வருமாறு;  

- ரிக் வேதம்
- பானினி எழுதிய அஷ்டதாயி (இலக்கண நூல்)
- யட்சர்களின் நிருக்தம்
- சகர சம்ஹிதை
- மகாபாரதம்
- பிருகத்கதை

## மக்கள் தொகை வளர்ச்சியில் பஞ்சாபிய இந்து சமயத்தவர்கள் (1881–1941)
பஞ்சாப் பகுதியில் 1881-ஆம் ஆண்டின் மக்கள் தொகை கணக்கெடுப்பின் படி 43.8% ஆக இருந்த இந்து சமயத்தினர், சீக்கிய சமய எழுச்சியால், 1941-இல் பஞ்சாபிய இந்து சமய மக்கள் தொகை 29.1% ஆக குறைந்து விட்டது.  

## 1947 இந்தியப் பிரிவினையின் போது பஞ்சாபிய இந்துக்கள்
1947-இல் நடந்த இந்தியப் பிரிவினையின் போது, வங்காள இந்துக்களைப் போன்று, பாகிஸ்தான் பகுதியில் இருந்த ஒரு இலட்சம் பஞ்சாபிய இந்துக்கள், இந்தியாவின் கிழக்கு பஞ்சாப் பகுதிகளில் குடிபெயரும் போது பெருந்துன்பங்கள் அடைந்தனர்.  

## மக்கள் தொகை பரம்பல்
பஞ்சாபிய இந்துக்களில் பெரும் எண்ணிக்கையினர், இந்திய பஞ்சாப் மாநிலத்தின் ஜலந்தர் மாவட்டம், சாகித் பகத் சிங் நகர் மாவட்டம் மற்றும் ஹோசியார்பூர் மாவட்டங்களிலும்; அரியானா, சண்டிகர், இமாசலப் பிரதேசம், தில்லி, ஜம்மு, மும்பை ஆகிய பகுதிகளிலும்; அமெரிக்கா, ஐக்கிய இராச்சியம், கனடா, ஆஸ்திரேலியா, நியுசிலாந்து போன்ற வெளிநாடுகளிலும் கனிசமாக வாழ்கின்றனர்.  

## புகழ் பெற்ற பஞ்சாபி இந்துக்கள்
- லாலா லஜபதி ராய், இந்திய விடுதலைப் போராட்ட வீரர்
- ஹர் கோவிந்த் கொரானா, நோபல் பரிசு வென்றவர்.
- ஐ. கே. குஜரால்
- குல்சாரிலால் நந்தா
- கபில் தேவ்
- கபூர் குடும்பம் திரைப்படத்துறை
- சுனில் மித்தல்
- குல்ஷன் குமார்
- தேவ் ஆனந்த்
- ராஜேஷ் கன்னா
- சஞ்சய் தத்
- சுனில் தத்
- காஜல் அகர்வால்

## இதனையும் காண்க
- பஞ்சாப் பகுதி
# ஈர் ராஞ்சா



**ஈர் ராஞ்சா** (*Heer Ranjha*) பஞ்சாப் பகுதியில் (தற்போது பாக்கித்தானில் உள்ள பகுதி) மிகவும் அறியப்பட்ட சோகத்தில் முடியும் காதல் கதை ஆகும்.  

இந்தக் கதை செல்வமிக்க, உயர்ந்த குடும்பத்து ஈர் என்ற அழகான சிற்றூரைச் பெண்ணிற்கும் ராஞ்சா என்ற பண்ணை இளைஞருக்கும் இடையே எழுந்த காதலைக் குறித்தது. ஈரின் தந்தையின் பண்ணையில் ராஞ்சா எருமைகளை மேய்த்து வந்தான். இருவருக்குமிடையே துளிர்த்த காதலை ஈரின் பெற்றோர்கள் ஏற்கவில்லை. ஈரைக் கட்டாயமாக ஒரு பணக்கார இளைஞருக்கு திருமணம் செய்விக்கின்றனர். இதனால் மனமுடைந்த ராஞ்சா துறவியாகின்றான். பின்னர் ஈராவைச் சந்திக்க முயன்றும் இயலாமல் இறுதியில் இருவரும் மனமுடைந்து இறக்கின்றனர்.  

இந்தக் கதையை பல்வேறு காலகட்டங்களில் பல்வேறு ஆசிரியர்கள் எழுதியுள்ளனர். இவற்றில் மிகச் சிறப்பாகக் கருதப்படுவது 1761ஆம் ஆண்டில் வாரிசு ஷா எழுதிய *ஈர்* என்பதாகும். பஞ்சாபி மொழியிலும் உருது மொழியிலும் சில திரைப்படங்கள் எடுக்கப்பட்டுள்ளன.  

இந்தக் கதை இன்றும் பாக்கித்தானில் மிகவும் புகழ்பெற்றுள்ளது. காதல் வயப்பட்ட பல இளைஞர்களும் இளமங்கையரும் இன்னமும் இத்தகையத் தடைகளை எதிர்கொள்கின்றனர். சிலர் இந்தக் கதையின் நாயக, நாயகி உண்மையில் வாழ்ந்திருந்ததாக நம்புகின்றனர். இருவரும் இறந்தபோது ஒன்றாக பாக்கித்தானிய பஞ்சாபில் உள்ள ஜங் என்றவிடத்தில் புதைக்கப்பட்டதாக கூறுகின்றனர். ஆனால் இதற்கு மெய்ச்சான்றுகள் எதுவும் இல்லை.  

## மேற்சான்றுகள்
# குருதாசு மாண்



**குருதாசு மாண்** (*Gurdas Maan*, ; பிறப்பு: சனவரி 4, 1957 ) இந்திய பாடகரும் பாடலாசிரியரும் நடிகருமாவார். பஞ்சாபி இசை உலகின் மிகவும் குறிப்பிடத்தக்கவர்களில் ஒருவராக குருதாசு மாண் உள்ளார். இந்திய பாஞ்சாப் மாநிலத்தில் கிதர்பாகா என்ற சிற்றூரில் பிறந்த மாண், 1980இல் வெளியான "தில் டா மாம்லா ஹை" என்ற பாடல் மூலம் தேசிய அளவில் அறியப்பட்டார். 34க்கும் கூடுதலாக இசைத்தொகுப்புக்களைப் பதிப்பித்தும் 305 பாடல்களை எழுதியும் உள்ளார். 2013இல் தனது விசிறிகளுடன் தொடர்புடன் இருக்க தனக்கென யூடியூப் வரிசையொன்றை உருவாக்கிக் கொண்டுள்ளார்; இதில் ஒளித வலைப்பதிவுகள், பழைய மற்றும் புதிய இசை ஒளிதங்களை தரவேற்றுகின்றார்.  
## மேற்சான்றுகள்
# வேட்டைத்துப்பாக்கி

வீரர் *பெனேலி எம்4* சுடுதுப்பாக்கியால் பயிற்சியின்போது சுடுகிறார். சீபூத்தீ, திசம்பர் 23, 2006.]]  

**வேட்டைத்துப்பாக்கி** அல்லது **சுடுதுப்பாக்கி** (*shotgun*; ஆங்கிலத்தில் *சிதறுத் துப்பாக்கி* என்ற பொருளிலும் அழைக்கப்படுகிறது) என்பது குண்டுகள் வெளிப்படுத்தும் ஆற்றலைத் தாங்க தோளில் வைத்துச் சுடப்படும் ஒரு சுடுகலன் ஆகும். இது பல அளவுகளிலும், பல குழல் விட்டங்களிலும், பல பொறிமுறைகளிலும் உருவாக்கப்படுகின்றது.  

## வடிவமைப்பும் பாவனையும்
கைத்துப்பாக்கிகளுடன் ஒப்பிடுகையில் இது பெரியதும் பாரியதும் ஆகும். அத்துடன் சில சிறப்புக்களை இது கொண்டுள்ளது:  
- இவை பொதுவாக ஆற்றல் மிக்கவை.
- பல இலக்குகளை விரைவாக குறி வைக்க முடியும்.
- விலை குறைவானவை.
- சுவர்களைத் துளைக்காததால், சனநடமாட்டமுள்ள பகுதிகளில் சுட ஏற்றவை.

## மேலும் பார்க்க
- குண்டுபொதி
# பெங்களூர் சென்னை விரைவுச் சாலை


**பெங்களூர் சென்னை விரைவுச் சாலை** (The **Bangalore-Chennai Expressway** ) என்பது பெங்களூர் (கர்நாடகம்) மற்றும் சென்னை (தமிழ்நாடு) இடையில் அமைக்க திட்டமிடப்பட்டுள்ள விரைவுச்சாலை ஆகும். இது ஆறுவழிப்பாதையாகவும், ஒசகோட்டா முதல் திருப்பெரும்புதூர்வரை 240 கி.மீ நீளம் கொண்டதாகவும் இருக்கும். இந்தச் சாலையில் வாகனங்கள் மணிக்கு 120 கி.மீ வரை செல்லலாம்.  

இந்த சாலை இந்திய விரைவுவழி எண் 7 (NE-7) என்று வகைப்படுத்தப்பட்டுள்ளது. நவம்பர் 2024 நிலவரப்படி மொத்த பணிகளில் 65% நிறைவு பெற்றுள்ளது. அதேபோல், கர்நாடக மாநிலத்தில் இந்த சாலைக்கான பணிகள் முடிவடைந்துள்ளது.  

2025 ஆம் ஆண்டு ஆகஸ்ட் மாதம் இந்த சாலை முழுமையாக பயன்பாட்டுக்கு வரும் என்று எதிர்பார்க்கப்படுகிறது  

## பயன்கள்
பல தொழில்துறை மையங்களின் அடுத்த திட்டங்களை பானவாரத்தை ஒட்டியுள்ள பகுதிகளில் துவக்க திட்டமிடப்பட்டுள்ளது. ஏற்கனவே ஒரு டிவிஎஸ் பிரேக் உற்பத்தி அலகு துவக்கப்பட்டுள்ளது. மஹிந்திரா, பஜாஜ், மற்றும் நிசான் குழுக்கள் அந்த பகுதியில் புதிய உற்பத்தி மையங்களை தொடங்க திட்டமிட்டுள்ளன.  

## வாய்ப்புகள்
நிலவிற்பனையாளர்கள் இரகசியமாக வாலாஜாபேட்டை அருகில் உள்ள (பானவாரம், கீழ்வீராணம்) இடங்களில் அடுத்த தொழில்துறை மையமாக உருவாக வாய்ப்புள்ளதாக கருதி இது போன்ற இடங்களில் முதலீடு செய்ய தொடங்கி உள்ளனர். சப்பனீய முதலீட்டாளர்கள் இந்த சாலையின் துறைமுக இணைப்பு சாலைகளில் ஆர்வத்தை வெளிப்படுத்தினர். சப்பனீய நிலவணிக நிறுவனங்களான நிப்பான் எக்ஸ்பிரஸ்வே லிமிடெட் போன்றவை பண்ணையூர் மற்றும் கீழ்வீராணம் போன்ற கிராமப் பகுதிகளில் விரிவான ஆய்வுகள் நடத்திவருகின்றன. இந்த பகுதிகளில் முதலீட்டாளர்கள் ஊக்கமாக கவனம் செலுத்தி வருகின்றனர்.  

இந்திய தேசிய நெடுஞ்சாலை ஆணையம் (NHDP) திட்டத்தை 6 பகுதிகளாக அமைக்க, புதிய அரசாங்கத்தின் ஈடுபாடு காரணமாக எதிர்பார்ப்புகளைக் கொண்டுள்ளது. இத்திட்டத்தின் காரணமாக நிலத்தின் மதிப்பு மற்றும் விலை முக்கியமாக ராணிப்பேட்டை - பொன்னப்பன் தாங்கள் - அரக்கோணம் (தமிழ்நாடு ) போன்ற பகுதிகளில் உயர்ந்துவருகிறது.  

## செலவுகள்
இதற்கான திட்டச் செலவு ஏறக்குறைய இருக்கலாம் என எதிர்பார்க்கப்படுகிறது.  

## நீட்டிப்பு
இந்திய தேசிய விரைவுச் சாலைக்கான முன்மொழிவுகளை சாலை போக்குவரத்து மற்றும் நெடுஞ்சாலை அமைச்சகம் செய்துள்ளது. அதில் அரசு பெங்களூர்-மங்களூர் கிரீன்ஃபீல்ட் விரைவுச்சாலை உள்ளது. பெங்களூர் வழியாக மங்களூர்-சென்னை விரைவுச் சாலைக்கு முன்மொழியப்பட்டுள்ளது.
# சாப்பர் மேளா



**சாப்பர் மேளா ( Chhapar Mela )** என்பது சாப்பர் என்னும் கிராமத்தில் ஒவ்வோராண்டும் செப்டம்பர் மாதத்தில் நடக்கும் ஒரு விழா ஆகும். இந்த சாப்பர் கிராமம் இந்திய மாநிலமான பஞ்சாபின் லூதியானா மாவட்டத்தில் உள்ளது. இந்த விழா குக்கார் என்பவரின் நினைவாக நடக்கிறது, இது மால்வா பிராந்தியத்தின் புகழ்வாய்ந்த திருவிழாக்களில் ஒன்று.  

இந்த விழாவில் மக்கள் முதன்மையாக சீறும் பாம்பான குகாரை வணங்குகின்றனர். இந்த விழா ஒவ்வோராண்டும் பத்தாஸ் மாதத்தின் நான்காம் நாள் கொண்டாடப்படுகிறது. இந்தவிழாவைத் துவங்கி 150 ஆண்டுகள் ஆகியிருக்கலாம் என நம்பப்படுகிறது. அண்மைக் காலங்களில் இந்த விழாவில் கலந்துகொள்பவர்களின் எண்ணிக்கை பத்து இலட்சம்வரை உயர்ந்துள்ளது.  

குகா விழாவைத் தொடரந்து இதே இடத்தில் சிறிய சாப்பர் விழாவும் கொண்டாடப்படுகிறது. விழாவின்போது இங்கு வரும் பக்தர்கள் கரண்டியால் மண்ணை கொத்தி எடுக்கின்றனர் (ஏழு முறை) இவ்வாறு மண்ணை கொத்தி தங்களை பாம்புக் கடியில் இருந்து பாதுகாக்க குகாவை வேண்டி வணங்குகின்றனர். இந்த விழாவில் இசையும், மகிழ்ச்சியும், ஆட்டமும் கொண்டதாக இருக்கும். இந்த விழா கடந்த சில தசாப்தங்களாக ஒரு மகத்தான விழாவாக வளர்ந்துள்ளது.  

செவிவழிக் கதைப்படி சாப்பர் கிராமத்தில் இருந்த ஒரு வேளாண் குடும்பத்தில் ஒரு சிறுவனும், பாம்பும் ஒன்றாக பிறந்து, சிறுவனும் பாம்பும் ஒற்றுமையாக இருந்தனர். ஒரு சமயம் சிறுவனின் தாய் குழந்தையை திறந்தவெளியில் கட்டில் மேல் கிடத்திவிட்டு பாம்பு மகனின் பாதுகாப்பில் விட்டுவிட்டு வயலுக்கு சென்றாள். குழந்தை வெயிலால் பாதிக்கப்படக் கூடாது என்ற எண்ணத்தில் பாம்பு குழந்தையின் தலைக்கு மேலே படமெடுத்து நிழல் தந்தபடி இருந்தது. இதை ஒரு வழிப்போக்கர் கண்டு குழந்தையை பாம்பு கடிக்க இருப்பதாக எண்ணி ஒரு குச்சியால் பாம்பை அடித்துக்கொன்றுவிட்டார். பாம்பு இறந்தவுடன் குழந்தையும் இறந்துவிட்டது. இதனால் குடும்பம் துக்கத்தில் ஆழ்ந்தது. ஒரு முதிய சாமியாரின் ஆலோசனையின்பேரில் குடும்பத்தார் இறந்தவர்களின் நினைவாக ஒரு ஆட்டுக் கிடாயை நேர்ந்து விட்டனர் ஆட்டுக் கிடாய் ஒரு குறிப்பிட்ட இடத்தருகே சென்று நின்றது. அந்த இடத்தில்தான் மக்கள் குகா வழிபாட்டையும், விழாவையும் செய்யகின்றனர். மால்வா வட்டார வேளாண் மக்கள் இந்த திருவிழாவின்போது வேளாண்பணிகளை ஒத்திவைத்து விழாவை அங்கீகரித்து சிறப்பாக்குகின்றனர்.  

இந்த இடத்தில் மக்கள் கொண்டாடும் இரண்டாவது சிறிய விழாவான சிறிய சாப்ரா விழா குறித்து மக்களிடையே நிலவும் கதை என்னவென்றால் 20 ஆம் நூற்றாண்டின் துவக்கத்தில், இந்தப் பகுதியின் மகாராஜா சாப்ரா விழாவை சில விவசாயிகளின் புகாரை அடுத்து தடை செய்யது கட்டளையிட்டார். இதன் பிறகு மன்னருக்கு சொந்தமான குதிரைகள் மர்மமான முறையில் இறக்கத்தொடங்கின. விழாவை தான் தடைசெய்ததே காரணம் என்பதை மன்னர் உணர்ந்து, பெரிய விழா முடிந்த்தும் அதைத்தொடர்ந்து சிறியசாப்ரா விழாவை நடத்த மன்னர் அறிவித்து அதன்படி செய்தார் அதன்பிறகு எந்த அசம்பாவிதங்களும் நிகழவில்லை.
# நாராயண பிரம்மேந்திரர்

**நாராயண பிரம்மேந்திரர்** என்பவர் திருச்சிராப்பள்ளி மாவட்டத்திலுள்ள காட்டுப்புத்தூரில் சமாதியடைந்த சித்தராவார். இவர் பழனி செல்வதற்காக திருச்சியிலிருந்து புறப்பட்டு கரூர் மார்கமாக செல்லும் போது காட்டுப்புத்தூருக்கு வந்து தங்கினார். இவர் தனது 120வது வயதில் காட்டுப்புத்தூரில் சமாதியடைந்தார். இவருடைய சமாதி நாராயண பிரம்மேந்திரர் மடம் என அழைக்கப்படுகிறது. இவருடைய வரலாறு *நாராயண பிரம்மேந்திரர் சரிதம்* என்ற நூலில் பதிவாகியுள்ளது. *பிரம்மேந்திர கீதம்* என்ற நூலில் பிரம்மேந்திரரின் வாழ்க்கை வரலாறு பாடல் வடிவில் பதியப்பட்டுள்ளது.  

## பிறப்பும் இளமையும்
நாராயண பிரம்மேந்திரர் ஆந்திர மாநிலத்திலுள்ள வேட்கூர் எனுமிடத்தில் பிறந்தார். இவரது தந்தையார் வேங்கடாசல ரெட்டி ஆவார். கல்வியைக் கற்றப்பிறகு இலக்குமி என்பவரை திருமணம் செய்துகொண்டு குழந்தைகளைப் பெற்று இல்லறத்தில் வாழ்ந்தார். இரு குழந்தைகளையும் வளர்த்து திருமணம் செய்து வைத்தார்.  

## துறவரம்
நாராயண பிரம்மேந்திரரின் கனவில் வந்த அம்பிகை துறவரம் மேற்கொள்ளச் சொல்ல, அவர் துறவரம் மேற்கொண்டார். அவருடைய உறவினர்கள் அவரைத் தேடி சித்தூரில் இருப்பதை அறிந்து சென்றார்கள். நாராயண பிரம்மேந்திரர் தன்னுடைய நிலையை விளக்கிச் சொல்ல அவரை உறவினர்கள் விட்டுவிட்டனர். சித்தூரிலிருந்து திருப்பதி செல்ல முனைந்தார்.  

## தமிழக வருகை
சித்தூரிலிருந்து திருப்பதி செல்ல நினைத்தார். திருப்பதி ஏழுமலையான் மேல் நூறு விருத்தங்களைப் பாடினார். ஆனால் திருப்பதி செல்ல வேண்டாமென அம்பிகை கனவில் தோன்றி கூறினாள். அதனால் தென்பகுதியான தமிழகத்திற்கு நாராயணர் வந்தார். இங்கு சிலரிடம் துறவிகளுக்கான இடத்தினைப் பற்றி கேட்டார். அவர்கள் பழனியைப் பற்றிக் கூற பழனிக்கு செல்ல உத்தேசித்தார்.  

## காட்டுப்புத்தூர் வருகை
பழனி செல்வதற்காக திருச்சியிலிருந்து புறப்பட்டு கரூர் மார்கமாக செல்லும் போது, காட்டுப்புத்தூரில் அப்போதிருந்த ஜமிந்தார் துறவிகளைக்கு அன்னதானமும், அரைக்காசும் கொடுப்பதைக் கேட்டு அறிந்து கொண்டார். அவருடன் வந்த சில துறவிகளுடன் நாராயணர் காட்டுப்புத்தூருக்கு வந்தார். காட்டுப்புத்தூரில் சந்திரசேகரப் பிள்ளை,செவ்வைத்தியலிங்கம் பிள்ளை,சஞ்சீவி உபாத்தியாயர் ஆகியோர் நாராயணரின் அருமையை உணர்ந்து காட்டுப்புத்தூரிலேயே தங்கிடும்படி வேண்டுகோள் விடுத்தனர். அதனால் பழனி செல்வதை மறந்து காட்டுப்புத்தூரில் தங்கினார்.  

கடந்து 2012ல் நாராயண பிரம்மேந்திரரின் 100வது குருபூசை விழா கொண்டாடப்பட்டது.  

## சமாதி
நாராயண பிரம்மேந்திரர் காட்டுப்புத்தூரில் அறுபத்து மூன்று வருடங்கள் வாழ்ந்தார். பின்பு கிபி 1912 (கலியுகம் 5012 விரோதிகிருது வருடம்) கேட்டை நட்சத்திரமான, மாசி மாதம் 28ம் தேதி சமாதியடைந்தார். அவருடைய சமாதியில் சிவலிங்கம் பிரதிஸ்ட்டை செய்யப்பட்டுள்ளது. இந்த சமாதியை மடமாக மாற்றி எண்ணற்ற சாதுக்களும், துறவிகளும் வருகின்ற இடமாக மாற்றினர். இது காட்டுப்புத்தூர் நாராயண பிரம்மேந்திர மடாலயம் என்ற பெயரில் அழைக்கப்படுகிறது.  

இவருடைய குரு பூசை மாசிமாதம் கேட்டை நட்சத்திரத்தன்று கொண்டாடப் படுகிறது. கடந்து 2012ல் நாராயண பிரம்மேந்திரரின் 100வது குருபூசை விழா கொண்டாடப்பட்டது.  

## சிலை திருட்டு
காட்டுப்புத்தூர் மக்களால் 1920 ஆம் ஆண்டு இரண்டு அடியில் நாராயண பிரம்மேந்திரரின் சிலை ஐம்பொன்னால் செய்யப்பட்டது. 12 பிப்ரவரி 2018ல் அச்சிலை திருடப்பட்டது. இச்சிலையானது 98 ஆண்டுகள் பழமையானதாகும்.  

## கருவி நூல்
பிரம்மேந்திரகீதம்  

## ஆதாரங்கள்
# வசந்தப் பட்டத் திருவிழா


**வசந்தப் பட்டத் திருவிழா** *(Basant Kite Festival)* ஒரு பருவகாலத் திருவிழா ஆகும்.இது பஞ்சாப் பகுதியில் கொண்டாடப்படுகிறது. இது வசந்தத்தில் வருவதால் பஞ்சாப் மொழியில் **வசந்த பஞ்சமி** எனப்படுகிறது; (உருது: بسنت پنچمی; இந்தி: बसन्त पञ्चमी) ). பஞ்சாப் நாட்காட்டியின்படி மக மாத ஐந்தாம் நாளன்று (ஜனவரி கடைசியில் அல்லது பிப்ரவரி முற்பகுதியில்) இளவேனில் தொடங்கும்போது நடத்தப்படுகிறது.  
இது பாக்கித்தான மாநகரங்களான இலாகூரிலும் இராவல்பிண்டியிலும் கூட நடத்தப்படுகிறது. என்றாலும், பாக்கித்தனச் சட்டப்படி வேதிமக் கயிறு மாந்த வாழ்வுக்கு ஊறு விளைவிப்பதால் விழாவில் பட்டம் விடல் கடுமையாகத் தடுக்கப்பட்டுள்ளது.  

## இளவேனிற்காலம்

வட இந்தியாவிலும் பஞ்சாப் பகுதியிலும் வசந்த்த் திருவிழா பருவகாலப் பண்டிகையாக்க் கருதப்படுகிறது. எனவே எல்லா சமயத்தினரும் இதை பட்டம் விட்டு கொண்டாடுகிறனர். இது இளவேனிற்காலப் பருவத் தொடக்கத்தைக் குறிக்கிறது. இத்திருவிழா பின்வரும் மொழிய்யல் விளங்கும். ஆயி பசந்த்; பாலா உதந்த் (வருகுது இளவேனில்; மறையும் குளிரே!).  

## வசந்தப் பட்டத் திருவிழா

இந்தியாவின் பல பகுதிகளிலும் இது சமயஞ் சாராத பண்டிகையாகக் கொண்டாடப்படுகிறது.இதில் பல கண்காட்சிகளும் நட்த்தப்படுகின்றன.  

## வசந்தமும் பின்பனிக் காலமும்

இந்திய ஆண்டு ஆறு பருவங்களாகப் பிரிக்கப்படுகிறது. முதல் பருவம் இளவேனில் (வசந்த இரிது) ஆகும், இரண்டாம் பருவம் முதுவேனில் (கிறிசும இரிது) ஆகும். மூன்றாம் பருவம் 'கார்காலம் (வர்ழ்ச இரிது)' ஆகும். நான்காம் பருவம் கூதிர் அல்லது இலையுதிர்காலம் 'ஷரத் இரிது' ஆகும். ஐந்தாம் பருவம் முன்பனிக் காலம் ' (ஃஏமந்த இரிது)' ஆகும். கடைசி ஆறாம் பருவம் பின்பனிக் காலம் '(ஷிஷிர் இரிது)' ஆகும்.  

வசந்த பஞ்சமி பின்பனிக் கால இறுதியில் வந்தாலும், இது இளவேனிலின் தொடக்கத்தில் வருவதாக்க் கருதப்படுகிறது. இது வசந்த காலத்தை வரவேற்க மக்களை ஆயத்தப் படுதுகிறது எனலாம். மாறாக மற்றொரு விளக்கமும் தரலாம். பண்டைய இந்தியாவில் இளவேனில் மகம்-பாகன் நடுவில் (ஜனவரி-பிப்ரவரி நடுவில்) வந்ததால், மரபாக இப்போதும் இது இக்கால இடைவெளியில் கொண்டாடப்படுகிறது.  

மகி சூரிய மகத்தில் கொண்டாடப்பட, வசந்த்த் திருவிழா நிலா மகத்தில் கொண்டாடப்படும். இரண்டுமே பருவஞ்சார் திருவிழாக்களே. இவற்ரில் மகி முன்பும் வசந்த்த் திருவிழா பின்பும் கொண்டாடப்படுகின்றன.  

## கடுகுத் திருவிழா

கடுகு செப்டம்பரில் இருந்து பிப்ரவரிக்குள் நடப்பட்டு, இப்பயிர் பூப்பூது காய்காய்த்து மர்ச்சில் இருந்து மே மத்த்துக்குள் அறுவடை செய்யப்படுகிறது. Basant Panchami takes place towards the end of the flowering season and is therefore regarded as a festival related to mustard in the பஞ்சாப் பகுதி.
# அரி சிங் நல்வா


**அரி சிங் நல்வா** (*Hari Singh Nalwa*, நலுவா) (1791–1837) பேரரசர் இரஞ்சித் சிங்கின் சீக்கியப் பேரரசுப் படையான சீக்கிய கால்சாப் படையின் தலைமைத் தளபதியாக இருந்தவர். கசூர், சியால்கோட், அட்டோக், முல்தான், காஷ்மீர், பெசாவர் மற்றும் ஜம்ருத்தை கைப்பற்றியமைக்காக அறியப்படுகின்றார். மேலும் இவர் பாக்கித்தானில் உள்ள அரிப்பூர் நகரத்தை கட்டமைத்தார்; இவரது பெயராலேயே இந்த நகரம் அழைக்கப்படுகின்றது.  

சீக்கியப் பேரரசின் எல்லைகளை சிந்து ஆற்றிற்கு அப்பால் கைபர் கணவாய் நுழைவு வரை விரிவுபடுத்தியதற்கு அரிசிங் நல்வா காரணமாவார். இவர் இறந்தபோது பேரரசின் மேற்கு எல்லை ஜம்ருதாக இருந்தது.  

காஷ்மீர், பெசாவர் மற்றும் பாக்கித்தானிலுள்ள அசாரா பகுதிகளுக்கு ஆளுநராக (திவான்) பொறுப்பாற்றியுள்ளார். சீக்கியப் பேரரசுக்கு காசுமீர், பெசாவர் பகுதிகளிலிருந்து வரி வசூலிக்க நாணயச்சாலையை நிறுவினார்.  

## மேற்சான்றுகள்
**மேற்கோள்கள்**  

**நூற்கோவை**  

- 
- 
-